
NOTES SOBRE LA BRIOFLORA BALEAR. 2 


J. A. ROSSELLÓ 


RESUMEN. Los musgos Drepanocladus aduncus (Hedv.) VVarnst., Hylocomium splendens 
(Hedw.) B.S.G. y Pleuridium acuminatum Lindb. se citan por primera vez en Baleares. Se 
amplia el área de distribución de Conocephalum conicum (L.) Dum., Lophocolea bidentata 
(L.) Dum., Lophocolea heterophylla (Schrad.) Dum., Metzgeria furcata (L.) Lindb., Antitri- 
chia curtipendula (Hedw.) Brid., Bartramia stricta Brid., Hypnum vaucheri Lesq. citados 
hasta el presente de una sola localidad en Baleares. 


SUMMARY. Three mosses are quoted for the first time in the bryological flora of the Ba- 
learic Islands: Drepanocladus aduncus (Hedw.) Warnst., Hylocomium splendens (Hedw.) 
B.S.G., Pleuridium acuminatum Lindb. 


Donam a conèixer la presència de deu briófits que són interessants per al 
catàleg florístic balear. Les espècies Drepanocladus aduncus, Hylocomium 
splendens i Pleuridium acuminatum són cites noves per Balears. Ampliam là- 
rea de distribució de set briófits citats rarament a les Balears. 

Les localitats que introduim per primera vegada estan acompanyades per 
les seves coordenades U.T.M. (reticle 10 x 10 km.). Els plecs testimoni de les 
espècies esmentades es conserven a l'herbari particular de l'autor i duplicats a 
l'herbari de la Universitat Autónoma de Barcelona (BCB). 





() Departament de Botànica. Universitat Autónoma. Bellaterra, Barcelona. 

HEPATICAE 


Conocephalum conicum (L.) Dum. 

Abundant a les parets dels torrents de Mortitx (DE 91) i Coanegra (DD 
79), també a una font de Cala Tuent (DE 81). Estèril. Sols era coneguda del 
Gorg Blau (Casas, 1956). 


Lophocolea bidentata (L.) Dum. 

Entre les gespes d'altres briófits a Comafreda (DE 80), Gorg Blau (DE 
80) i Tomir (DE 91). Estèril. Estava citada de Lluc (Casas, 1956). Possible- 
ment caldrà referir a aquesta espècie les citacions de Lophocolea cf. alata R. 
Mull. de RossErLo & GiNES (1980). 


Lophocolea heterophylla (Schrad.) Dum. 

Sobre fusta en descomposició al tòrrent de Coanegra, amb esporòfits, so- 
bre humus a Son Massip (DE 80), estèril. L'unica localitat coneguda era la de 
Ternelles (Korpe 1965). 


Metzgeria furcata (L.) Lindb. Bosc de Binifaldó (DE 91) sobre pedres, Gorg 
Blau, a les soques de Quercus ilex, Mola de Planicie (DD 59), epifita de Taxus 
baccata. Estèril. A Mallorca sols estava citada de Son Massip (Korpe 1965). 


MUSCI 


Antitrichia curtipendula (Hedv.) Brid. 

No és rara a la part culminar de la Serra de Tramuntana: Teix (DD 79), 
Serra d'Alfàbia (DD 79), Massanella (DE 80), Tomir. Generalment baix 
Hypericum balearicum. Estèril. 


Bartramia stricta Brid. 

Sobre terra al bosc de Son Massip, Lluc, al Clot d'Albarca (DE 80), Cos- 
conar (DE 81), torrent de Mortitx. L'hem trobada preferentment sobre sòls 
triàsics. Amb esporòfits. L'unica cita coneguda de Mallorca era als voltants del 
Gorg Blau (Boros & MOLINIER, 1958). 


Drepanocladus aduncus (Hedw.) VVarnst. l 
Torrent d'Almadrà, a la canaleta de Sa Font des Pi (DE 80), molt rara. 
. Estèril. l 


Hylocomium splendens (Hedw.) B.S.G. 
Serra dels Teixos (DE 80), en una escletxa orientada al NW als 1150 m 
d'altitud, junt amb Dicranum scoparium i Rhytidiadelphus triquetrus. Estèril. 

Hypnum vaucheri Lesg. 
Puig de Massanella, als 1200 m, sobre roca. Estèril. Citada del Puig Major 
(Nıcuorson, 1907). 


Pleuridium acuminatum Lindb. 
Talussos triàsics del Puig Roig, vora Cosconar, rara. Amb esporòfits. 

